**Zápis do 1. ročníka**

Vážení rodičia!

Vstup do školy je pre dieťa krokom zo sveta hier do sveta povinností. Všetci musíme venovať tejto udalosti veľkú pozornosť.

V prípade, že by ste radi konzultovali tento krok s vedením školy, učiteľkami, školským pedagógom, psychológom či logopédom, alebo by ste si chceli prezrieť našu školu,

**radi Vás uvítame** a odpovieme na Vaše otázky. Až do zápisu nám môžete zavolať (41/4334 169, 0911440030) alebo jednoducho prísť. Určite si nájdeme čas podľa toho, ako to vyhovuje Vám.

Zápis detí do 1. ročníka bude v dňoch:

**4. apríla a 5. apríla 2023**

**od 13,30 hod. do 16,30 hod.**

v priestoroch našej školy.

Pred zápisom prosíme rodičov, aby zodpovedne vyplnili elektronickú prihlášku podľa rodného listu dieťaťa a OP rodičov a vyplnili všetky položky. Je to pre nás veľmi dôležité, aby databáza bola bez nedostatkov. Problémy nám spôsobujú neuvedené dĺžne, mäkčene, nevyplnená kolónka druhého rodiča,...

Elektronickú prihlášku nájdete na stránke školy : [www.zskomca.edupage.org](http://www.zskomca.edupage.org) – Prihláška do 1.ročníka

Tí, ktorí vyplnia prihlášku elektronicky, obdržia potvrdzovací mail o doručení prihlášky.

V prípade, že Vaše dieťa bude pokračovať v plnení povinného predprimárneho vzdelávania v MŠ (po starom: Odklad povinnej školskej dochádzky), je potrebné požiadať riaditeľku MŠ o vydanie Rozhodnutia. Túto skutočnosť nám, prosíme, uveďte v Poznámke.

Od 01.01.2021 sa vyžaduje na všetkých podaniach týkajúcich sa výchovy a vzdelávania **podpis oboch zákonných zástupcov dieťaťa.** Ak sa zákonní zástupcovia dohodnú, že Prihlášku podpisuje iba jeden zákonný zástupca, prinesú nám o tejto skutočnosti Písomné vyhlásenie (Príloha č.1) v deň zápisu.

Podpis oboch zákonných zástupcov dieťaťa sa nevyžaduje, ak:

* jednému z rodičov bol obmedzený alebo pozastavený výkon rodičovských práv
* jeden z rodičov nie je schopný zo zdravotných dôvodov podpísať sa
* zadováženie súhlasu druhého rodiča je spojené s ťažko prekonateľnou prekážkou.

Ďakujeme za dôveru a spoluprácu

Poznámka: Ak nemáte možnosť vypísať prihlášku elektronicky, vypíšte Zápisný lístok, ktorý si môžete vyzdvihnúť v škole u zástupcu riaditeľa pred zápisom.

*Príloha č.1*

*(Zákonný zástupca 1 (meno a priezvisko, adresa bydliska (ulica a číslo domu), PSČ, obec)*

**

*(Zákonný zástupca 2 (meno a priezvisko, adresa bydliska (ulica a číslo domu), PSČ, obec)*

***Písomné vyhlásenie***

***k podaniam týkajúcich sa výchovy a vzdelávania, o ktorých sa rozhoduje v správnom konaní***

*Ako zákonní zástupcovia nášho dieťaťa[[1]](#footnote-1) .............................................................................. v súlade s § 144a ods. 4 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov týmto vyhlasujeme, že podpisovať všetky podania týkajúce sa výchovy a vzdelávania nášho dieťaťa, o ktorých sa rozhoduje v správnom konaní bude jeden zo zákonných zástupcov[[2]](#footnote-2)................................................................... . Len tomuto zákonnému zástupcovi budú zároveň doručované aj rozhodnutia.*

*V ............................................. dňa ......................*

*podpis zákonného zástupcu 1*

podpis zákonného zástupcu 2

1. *uvedie sa meno a priezvisko dieťaťa alebo neplnoletého žiaka* [↑](#footnote-ref-1)
2. *uvedie sa meno a priezvisko zákonného zástupcu* [↑](#footnote-ref-2)